Briņķi
Briņķi ir ciems Talsu novada Abavas pagastā. Izvietojies pagasta dienviddaļā Rumbulītes krastā pie autoceļa V1300 Sabiles pilsētas pierobežā 5,5 km no pagasta centra Valgales, 26 km no novada centra Talsiem un 110 km no Rīgas. Apdzīvotā vieta izveidojusies ap bijušās Briņķu Pedvāles (Brinken-Pedwahlen) muižas centru. Mūsdienās daļa no Pedvāles brīvdabas mākslas muzeja. Briņkpedvāles muižā dzimusi vācbaltiešu rakstniece Ģertrūde fon den Brinkena (Gertrud von den Brincken, 1892 - 1982).